
Kære læsere! 

Jeg skal hermed meddele, at jeg flytter til Odense. Efter 15. au¬ 
gust er min adresse: ABELS ALLE 20, Fruens Bøge, Odense. Alle 
breve, bestillinger og indlæg bedes sendt til denne adresse efter 15. 
august. 

Jeg har modtaget en del breve med uddybning af kosmologiske 
problemer, spørgsmål, os..v. — På grund af en overvældende travl¬ 
hed har jeg endnu ikke fået alle brevene besvaret. Jeg beder jer der¬ 
for have lidt tålmodighed med mig. Alle skal nok få svar, men det 
tager tid med de til tider meget omfattende svar, der kræves — og 
jeg vil gerne svare enhver så udførligt, som muligt. Jeg er meget 
glad for at modtage disse interesserede og interessante breve, — og 
I er meget velkommen til at skrive til mig. Blot beder jeg, som sagt, 
om lidt tålmodighed. Ingen bliver glemt og alle skal nok få svar. 

Venlig hilsen Gerda Rørbæk Nielsen. 

Enhed 

Det universelle eller kosmiske menneske, — denne nye menneske¬ 
type, som i øjeblikket fremtræder i stort antal på planeten Jorden, 
— har sin egen måde at betragte skabelsens mangfoldighed på. Over¬ 
alt, hvor han vender blikket hen, ser han enheden, der forbinder 
modsætningerne, så disse går op i en højere helhed. Det er denne 
højere helhed, han kalder „sandheden", og som danner den yderste 
grænse for vor opfattelsesevne på vort nuværende udviklingstrin. 

Men med hvilken ret betragter et sådant menneske enheden i alle 
ting? 

Svarene herpå er mange. Til de fleste af den katagori er tanken 
kommet ganske naturligt — den udvikles og tager form — og en 
dag sidder et sådant menneske inde med en højere, kosmisk forstå¬ 
else uden egentlig at vide, hvor han har fået den fra. — Det er en 
forståelse, der går på tværs af alle gængse, konventionelle tanke¬ 
gange, — som gør op med alle traditioner, og som giver et sådant 
menneske en så ny indstilling til livet og alle ting, at man med rette 
kan sige om det: „Se, det er blevet nyt!" For alt det gamle er for 
altid forbigangent. 

Disse universelle mennesker ejer først og fremmest evnen til at 
forundre sig såvel i småt som i stort. De tager intet for givet — 
selv ikke en ting, der een gang for alle er slået fast. De beskæftiger 
sig lige så vel med stoffets opbygning, som de i stjerneklare nætter 
tålmodigt retter deres kikkerter mod fjerne himmellegemer. Deres 
liv er en bestandig søgen efter et større og større mål af sandheden. 
De undersøger årsagerne til naturkatastroferne, såvel som årsagerne 
til, at rumskibe fra andre kloder besøger Jorden. De følger med 
lige så spændt opmærksomhed en blomst, der åbner sig i morgen¬ 
solen, som de storpolitiske begivenheder, der ryster os i vort inder¬ 
ste. De er altid travlt beskæftigede, men tidens jag vedkommer dem 
ikke, og de undgår — såvidt muligt — at lade sig rive med af den. 

De ved, at bag ved mangfoldighederne og modsætningerne findes 
der en sammenhæng, som de har gjort til deres livsopgave at udfor¬ 
ske for derigennem at finde ud af, hvordan hvert enkelt menneske, 
såvel som samfundene og nationerne bør leve for at undgå at gå 
imod de kosmiske love, som menneskene har kendt i mange, mange 
tusind år, men som alt for lidt er blevet adlydt på grund af jord¬ 
menneskenes uvidenhed og blindhed. 

De grundsætninger, som forskere kan benytte til at finde frem 
til enheden bag mangfoldigheden har mænd som Albert Einstein, 
Max Planck og Verner Heisenberg ydet deres stormægtige bidrag til. 

Disse mænds teorier venter på, at den ortodokse videnskab skal tage 
mod til sig og begynde at beskæftige sig med dem, — også selvom 
det skulle medføre, at videnskaben blev nødt til at vove sig ind på 
gebeter, der førhen er blevet betegnet som overnaturlige, metafysiske 
eller guddommelige. 

Vi ved, at det, vi kalder „stof“ under visse betingelser forandrer 
sig til flydende eller luftformig tilstand. Stof i luftformig tilstand 
kan modsat „fortætte 44 sig til flydende eller fast form. Om et stof 
erkendes som fast, flydende eller luftformigt, afhænger af moleky¬ 
lernes indbyrdes afstand. Men inde i molekylet forbliver alt det 
samme i alle tre stoftilstande, for forholdet mellem stof og tomhed 
er konstant og forandrer sig ikke. Elektronerne ligger lige langt fra 
hinanden i atomerne og forandrer ikke deres baner, ligegyldigt i 
hvilken tilstand, stoffet befinder sig i. — Den verden, der ligger 
inden for et molekyle er fuldstændig analog med det univers, hvori 
himmellegemerne bevæger sig. Mellem elektroner, atomer, moleky¬ 
ler, solsystemer og stjernegrupper består der ikke en arts for s kel, men 
en gradsforskel. Elektronerne bevæger sig i deres baner nøjagtig på 
samme måde, som planeterne bevæger sig i solsystemet. Og i lille¬ 
verdenen sker de akkurat samme fænomener, som der foregår i det 
store rum. Interessant er det også, at dersom man måler et elektrons 
fart, vil man opdage, at dets hastighed er den samme som planeter¬ 
nes hastighed. (Det må her indskydes, at begge hastigheder naturlig¬ 
vis er relative). 

Det stof, hvoraf vore legemer og alle tredimensionelle ting be¬ 
står, er opbygget på samme måde som solsystemet. Den eneste for¬ 
skel er, at vi er ude af stand til at opfatte elektronerne og atomerne 
som punkter. Vi må derfor nøjes med at måle deres baner spor. Det, 
vi kalder „stof“ eller „masse“, er sammenvævede spor af disse små- 
partiklers bevægelser. 

Kunne man forstørre et lille stykke fast stof (f. eks. en sten) op i 
gigantisk størrelse, ville vi opdage, at det, vi kalder „masse“, i virke¬ 
ligheden består af et umåleligt tomrum, hvori „himmellegemerne 44 
(„atomer, molekyler o.s.v.) svæver omkring med akkurat samme af¬ 
stande, som vi finder i det store univers. — Omvendt ville universet 

— dersom vi var i stand til at opfatte det på en meget mindre skala 

— skabe en stofvirkning. 

Alt dette er et spørgsmål om dimensioner + vor opfattelse af dem. 

Vi ser heri et teoretisk bevis på enhedstankens rigtighed — den, 
der bygger på tanken om kosmos, ikke kaos — den, som opfatter 
universet som et harmonisk og styret alt. 

Men hvad er det, der holder såvel elektronerne som planeterne i 
deres baner? Hvorfor flyver alt dette ikke ud til alle sider og opløser 
hele universet i et INTET? 

Videnskaben har fortvivlet siden Newtons tid forsøgt at forklare 
dette fænomen ud fra ,,alt, hvad der kan måles og vejes“. Men 
endnu er det ikke lykkedes den at give en tilfredsstillende forklaring. 
Den har set sig nødsaget til at indføre to ting: gravitation og æter. 
Tiltrækningen holder elektronerne og planeterne på plads i deres 
baner. Centrifugalkraften hindrer legemerne i at støde sammen. Gra¬ 
vitationen bliver overført gennem ,,æteren“ og betegner en større 
masses indflydelse på de mindre masser. — Teorierne holder blot 
ikke rigtig stik. I alleseneste tid er der fremkommet ting, der ty¬ 
der på, at gravitation er noget helt andet, end man hidtil har troet. 
Videnskaben selv er klar over, at gravitationsgåden endnu ikke er 
løst. Over hele verden bliver der i dag — mere end nogensinde — 
arbejdet heftigt på at løse tiltrækningens problemer. Der er allerede 
fremkommet teorier om, at der slet ikke er noget, som hedder til¬ 
trækningskraft, men derimod noget der endnu betegnes som „uni¬ 
versets tryk“. — Tanken er naturligt opstået hos videnskaben på 
grund af rumskibenes enorme hastigheder og harsarderede flyve¬ 
måde samt deres ubesværede bevægelser ind og ud af jordatmosfæ¬ 
ren. Det ubekendte X findes også i dette spørgsmål — og mange 
ting tyder på, at videnskaben bliver nødt til at vove sig uden for de 
kendte tre dimensioner med tiden som en fjerde for at finde for¬ 
klaringen. 

Holder teorien om en urkraft stik — videnskabens og filosofiens 
ældgamle drøm, som atter har fået et mægtigt opsving ved iagtta¬ 
gelse af rumskibenes lydløse flyvning og ved de velunderbyggede 
teorier om en „fri energi“, — da vil vi stå på tærskelen til en af de 
største bekræftelser på den enhedstanke, alle universelle mennesker 
anerkender som en eksakt viden. 

Indtil dato er der ikke fremkommet ting, der tyder på at kosmisk 
tænkning er inde på et galt spor. Tværtimod. Mennesker på 
andre kloder er det første og største bevis på enhedstankens rigtig¬ 
hed. „Men“ — kan man hævde — „dette „bevis“ har sin svaghed 
derved, at vi bliver nødt til at tro på de såkaldte kontakter. Viden¬ 
skaben har jo endnu ikke sanktioneret". Det er rigtigt, at videnska¬ 
ben som helhed ikke har sanktioneret — og at det sikkert vil vare 
længe endnu, inden den ortodoxe videnskab vil gøre det. Og dog 
ligger der netop i dag en avis på mit bord, hvori en fremragende 
russisk biolog hævder, at der findes 150.000 planeter med liv i vort 

mælkevejssystem. Det er der ikke noget nyt i. Det nye — i alt fald 
set med videnskabelige øjne — findes deri, at han hævder, at ud¬ 
viklingen på disse planeter må stå i forhold til planeternes udvikling 

— og, at planeternes liv nødvendigvis må ligne det, der er opstået 
på vor egen klode. 

Der findes altså videnskabsmænd — anerkendte og fremragende, 
som hylder enhedstanken — tanken om at udviklingen foregår ens 
overalt i universet. — For mig synes det, som om det smukt opbyg¬ 
gede materialistiske verdenssyn fra alle sider er ved at synke i grus 

— og at stadig flere og flere mennesker efterhånden bliver nødt til 
at erkende, at universet ikke er opstået tilfældigt. 


Foregår der en udvikling? 

Spørgsmålet, om der foregår en udvikling, kan måske lyde fjollet 
i manges ører. Ethvert barn ved, at i urtiden løb menneskene rundt 
og knaldede hinanden oven i hovedet med køller. Man udhulede 
træstammer, der blev benyttet som både, og man klædte sig i skin¬ 
det af de dyr, der blev nedlagt. — Så går tanken til moderne inter¬ 
kontinental raketter, til atomdrevne u-både og jetfly, til perlon og 
terylene. Hvor kan nogen spørge, om der foregår en udvikling? 

Så soleklart er det, at der foregår en ydre udvikling med menne¬ 
sket, at det ikke kan undgå at falde enhver lige i øjnene. Men når 
jeg stiller spørgsmålet, om der i virkeligheden foregår en udvikling, 
så mener jeg en indre udvikling — og det spørgsmål er straks me¬ 
get vanskeligere at svare på. Det kan give og har givet stof til års 
grublerier hos mange tænkende mennesker, — og mange ledte efter 
svaret ved at fordybe sig i menneskets historie, som dog ikke kan 
give svaret, fordi denne historie (med enkelte undtagelser) kun kan 
føres 6—7000 år tilbage, og i disse relativt få år er der ikke nogen 
særlig udvikling at spore. Dersom urmanden havde haft magt, som 
han havde agt, så havde han også raslet truende med atomvåbene 
akkurat som vi, — hvilket viser, at vi er mere i familie med ham, 
end vi måske bryder os om at indrømme. 

Vi synes selv, vi er kønnere end urmennesket med sin foroverbøj- 
ede gang, sine grove lemmer og sin behårede krop og finder deri et 
bevis på menneskets udvikling, et bevis, der atter giver Darwin ret. 
(Vi får mindre og mindre lighed med vor fætter, aben). — Vor 
hjerne er ganske givet også bedre i stand til at udføre det arbejde, 
den er skabt til, Tivilket vor geniale opfindersnille tydelig viser. 

Men hvorledes mon det ligger, dersom vi skal måle efter de rent 

menneskelige værdier? Vor kærlighed, vor omsorg, vort kammerat¬ 
skab og loyalitet! Og hvorledes ligger det med vor etiske standard? 
Er den højere? Ja, og med vor åndelige habitus? Hvor mange men¬ 
nesker formår og forstår at tænke? — Idag behøves det nemlig ikke. 
Man kan lade avisen og radioen tænke for sig. Stenaldermennesket 
var nødt til det. 

Vi ville så gerne kunne svare klart på disse spørgsmål, men kan 
vi det? — Aldrig har de moderne mennesker mere lighed med aben, 
end når de stikker hovederne sammen og snadrer og sladrer om de¬ 
res næste. Der er intet, der som sladder tyder på en lav åndelig ud- 
udvikling, og der er intet, der som sladder trives så vel i vore mo¬ 
derne, konforme samfund. 

„Men oldtidens folk ofrede mennesker til deres guder", kan vi 
hævde og fryde os over, at det aldrig kunne falde os ind. (Vi nøjes 
med at gå i kirke juleaften). Men ofrer vi ikke hver dag flokke af 
mennesker på falske ideologiers altre? Blodige ofre, som er langt, 
langt grusommere end oldtidens, netop fordi det sker i en såkaldt 
„oplyst“ tidsalder. 

Der er i sandhed god grund til at spørge, om der i realiteten fore¬ 
går en udvikling, — og om svaret i virkeligheden findes noget steds? 

Ja, svaret findes — som så mange andre svar på vore spørgsmål 
— i vore venner fra rummet. D e er beviset for, at der alligevel fore¬ 
går en udvikling, som ganske vist strækker sig over så langt et tids¬ 
rum, at 6—7000 år er for lidt at måle fremgangen i, men en udvik¬ 
ling, der foregår i stadig voksende tempo, så snart mennesket er nået 
til et vist punkt. Udviklingen foregår både individuelt og kollektivt 
og hænger nøje sammen med menneskets øvrige skæbne på den 
klode, hvorpå det er født. 

Udviklingstanken skal ikke forbindes med mennesket alene, men 
med alt, hvad der er skabt, d. v. s. hele universet. Hver klode må 
gennemløbe sin egen udviklingsbane. En klode „fornyer" sig af og 
til, og der sker forskydninger på dens overflade. Bjergene skrider, 
polerne flytter sig, — træt jord sænkes nådigt i havet, og nye kon¬ 
tinenter dukker frem. Menneskets historie her på Jorden er naturlig¬ 
vis langt ældre end de 6—7000 år, men netop Jordens egen udvik¬ 
ling gør, at der af og til sker mægtige katastrofer, — og så længe 
mennesket ikke formår at føre sin kultur så langt frem, at det med 
videnskabens hjælp kan overleve disse naturkatastrofer, vil der sta¬ 
dig opstå civilisationer, som atter vil gå under, når Jorden har „vok¬ 
seværk". 

Således udvikler kloderne sig med alt, hvad der lever på dem, — 
langsomt til at begynde med, men derefter stadig hurtigere, indtil 

kloden har nået sin blomstringstid, hvorefter den vil gå gradvis til¬ 
bage for til sidst at dø og opstå som en ny klode et andet sted i 
universet. — Menneskeheden på en klode vil have et udviklingstrin, 
der i det store og hele svarer til klodens. Så længe kloden er ung, 
vil menneskeheden på den også være ung, d. v. s. være lavt, åndeligt 
udviklet. — De yngste kloder er naturligvis de smukkeste, — derfor 
kan det vist ikke undre nogen — når man ser på Jordens menne¬ 
sker — at vor klode siges at være den smukkeste i hele solsystemet. 

Åndelig udvikling er noget, der foregår i det indre af mennesket. 
Fædre kan overgive deres erfaringer, deres viden, deres opdragelse 
til sønnerne. Men inde i hvert eneste menneske ligger der et urør¬ 
ligt centrum, hvor ingen udenforstående kan nå ind. — Man kan 
pege på problemerne, man kan søge at overføre sin tro, sin livsan¬ 
skuelse og sine idealer på sine børn og andre mennesker. Men i 
sidste instans er det hvert enkelt menneske, der selv må tage stilling 
til alle disse åndelige problemer. Man kan knægte et menneskes 
legeme, ikke dets ånd. Der er noget, som bliver kaldt ,,åndelig for- 
førelse“, men ingen kan forføre et andet menneske, hverken legem¬ 
ligt eller åndeligt, dersom ikke det menneske selv inderst inde vil 
det. 

Vort følelsesliv er vort eget. Det er vort åndelige tabu, som ingen 
profane fingre kan berøre. Vi er helt selv herrer over, om vor ånd 
skal stagnere eller om den skal løfte sig op i stadig højere og højere 
regioner. 

Men når der ikke kan overføres en åndelig udvikling fra det ene 
menneske til det andet, hvorledes kan en sådan udvikling da i det 
hele taget finde sted, således som rumfolkene jo er beviset på, at 
den virkelig gør? 

Der findes kun eet svar på dette spørgsmål, det nemlig, at man 
udvikles gennem sig selv, ikke gennem andre, og at hvert eneste 
menneske er inde i en uendelig udviklingsperiode, hvori tusind år 
virkelig er som een dag, fordi udviklingen ikke kan måles i korte 
åremål. 

— For at lede mennesket frem ad denne åndelige udviklingsbane, 
foregår der gennem tiderne med visse mellemrum ting, der får men¬ 
nesket til at standse op, og som tvinger det til dyb tænkning. Disse 
ting henhører ikke under hverdagen, men er noget ganske mærke¬ 
ligt og uforklarligt. Jeg vil ikke fordybe mig i tidligere tiders 
,.engle“ og „guder“ i relation til rumfolkene — det har mange an¬ 
dre gjort, — men jeg vil blot bemærke, at hver gang, der sker så¬ 
danne ting, som ligger langt uden for jordmenneskets hverdag, er 
der et vist antal, få eller mange, der pludselig får øjnene op. Andre 

er endnu ikke modne til disse store sandheder — og de vil være at 
finde i spotternes flok — massen, der hånler af ting, den ikke for¬ 
står — og blandt alle de sløve, de ligeglade, de der endnu sover de¬ 
res åndelige tornerosesøvn. 

Den større forståelse, der kræves af alle udviklede mennesker i 
dag, — da folk af en så stor, åndelig modenhed, at vi næppe kan 
fatte den, gæster vor klode, — er den at få øjnene op for, at alt er 
inde under den samme udviklingens lov — at alt er eet og at vi alle 
selv kan bestemme, om vi vil være kortere eller længere tid om at gå 
det samme stykke vej. Mange findes der, som allerede har fået øjnene 
op for denne sandhed. For dem er rumfolkenes komme ikke noget 
unaturligt, men et led i en større sammenhæng og blot noget, der 
er inde under loven om universel broderskab. — Rumfolkenes liv 
er fremtidslivet for alle mennesker på Jorden. Det åndelige trin, 
hvorpå de står, skal vi også, om kortere eller længere tid, nå. Det 
ligger i hvert eneste menneskes magt at udvide sin åndelige forstå¬ 
else og at løfte sin etiske standard. Og hvert eneste menneske må 
være i stand til at foretage den sindelagsændring hos sig selv, som 
vi så rask kræver af andre, for at freden kan holde sit indtog på 
Jorden, og menneskelivet få mindre mål af lidelse og smerte. Hvert 
eneste menneske må selv gøre s i n del. Også du! 

Intellektet og følelsen 

Et menneskes åndelige liv består groft taget af to dele: intellektet 
og følelsen — eller med andre ord: af hjernen og hjertet. Dertil 
kommer det ubevidste og underbevidste, som dækker et langt større 
område, end vi selv ved af. 

Hos de fleste mennesker ligger hjernen og hjertet i evig strid 
med hinanden. I det ene øjeblik går hjertet af med sejren, og i næ¬ 
ste øjeblik sejrer hjernen eller det, vi kalder „den sunde fornuft“. 

Men der findes også mennesker, hos hvem den ene side af ånds¬ 
livet er i bestandig overvægt, og som helt lader sig beherske af en¬ 
ten hjernen eller hjertet. Fælles for disse to helt forskellige katago- 
rier er en udtalt egoisme, som springer enhver lige i øjnene. Lige¬ 
gyldigt om hjernen eller hjertet fører det store ord, vil resultatet 
altså i sidste instans blive det, at menneskets verden helt vil dreje 
sig om egoet. 

Alle kender vi vist et udpræget følelsesmenneske, som er fuldkom¬ 
men hæmningsløst såvel i glæde som i sorg. Ustandseligt styrter et 
sådant menneske sig ud i alle tænkelige dumheder. „Sund fornuft“ 

kender det kun af navn, og det handler og taler uden at tænke. Selv 
er det meget sårbar, for ikke at sige hudløs på sjælen, men alligevel 
undser det sig ikke for at fyre ondskabsfuldheder af ved hver given 
lejlighed. Hidsig, lunefuldt og impulsivt, som det er, har det noget 
upålideligt i karakteren. Man stoler ikke på et sådant menneske, og 
man kan heller ikke stole på det. Det er ubestandigt som aprils¬ 
vejr og dets meninger er de samme, som dens det i øjeblikket taler 
med. Sladder er hverdagskost for det, — og det fryder sig, når det 
går medmennesker ilde. Dog kan et sådant menneske overraske ved 
pludselig at udvise en udtalt medmenneskelig varme og forståelse. 
Man kan som i et glimt fatte, hvad det menneske kunne være blevet 
til og kunne have nået, dersom det ikke havde glemt, hvad Vor¬ 
herre havde givet det forstanden til. — Men da et sådant menne¬ 
skes tilværelse for størstedelen drejer sig om sig selv, skabes en 
åndelig stagnation og udpræget infantilitet. 

Følelsesmenneskets diametrale modsætning finder vi i den kolde, 
intelligensprægede type. Modsat følelsesmennesket formår hjerne¬ 
mennesket at aftvinge sine omgivelser respekt. Mens følelsesmen- 
neskte er genstand for dets medmenneskers mere eller mindre ud¬ 
talte foragt, vover ingen at foragte den forretningsmand, der benyt¬ 
ter sin medfødte, skarpe hjerne til at udtænke midler, hvorved han 
kan tromle mindre hjernemæssig veludstyrede skabninger ned og 
køre deres eksistens i sænk. Man konstaterer, at en sådan mand er 
en ren djævel, men i selve bemærkningen ligger en god portion be¬ 
undring — og også misundelse — gemt. En anden type på hjerne¬ 
mennesket finder vi i matematikeren, — det intelligente, men en¬ 
sporede fagmenneske. 

Begge typer formår undertiden at drive det meget vidt. Da de ikke 
hæmmes af et generende følelsesliv, tramper de hensynløst fremad, 

— og ved flittig brug af albuerne kan de nå til en høj social position. 

— Men der er meget koldt på tinderne — og ensomt. 

Vi lever i en tid, der ligger på maven for intelligensen — og de 
intellektuelle omfattes med en interesse, der grænser til forkælelse, 
som let kan blive til selvforkælelse. Hvad er „the beat generation 4 * 
andet end en flok forkælede gymnasiaster, som burde lære at finde 
deres plads i samfundet i stedet for at sløse tiden væk med øldrik¬ 
keri og cigaretrygning og være „interessante 44 og udsende såkaldte 
digterværker, som ingen almindelige mennesker kan se hverken ho¬ 
ved, hale eller skønhed i? Lad os komme bort fra denne forvildede 
tilbedelse af den intellektuelle, hvadenten han manifesterer sig som 
forretningsmand, videnskabsmand eller kunstner! Det, der tilbedes, 

Fortsættes. 





KOSMOLOGI 


(2æserforum 

Under LÆSERFORUM har Per Borgaard skrevet om vi unge og 
vore chancer i livet og tilværelsen. 

Per er lidt pessimist, (hvilket han såmænd også har grund til), 
men den frygt, han taler om blandt os unge, ja, den er der nok, men 
ikke bevidst. 

Vi går ikke rundt og tænker på, at det og det har fremtiden at 
bringe, og at vi intet har at leve for. Lige så lidt som vore forfædre 
tænkte på, at deres horisont var snæver, og at deres verden var be¬ 
grænset til byen 5 km borte, lige så lidt tænkte de på, at deres 
fremtid var død; for det var den jo. Deres tanker kunne kun nå så 
langt — og var der andet for dem end sult, sygdom, slaveri og 
usselhed? Men menneskene gik løs på problemerne på samme måde, 
som vi gør det i dag. 

Det er vigtigt, at vore tanker i dag har flere ting at beskæftige 
sig med. Det er sandt, at tanken om det store intet, vi kan bringe 
es selv med tilintetgørende midler, er til, men da tanker er det pri¬ 
mære af alt, kan vi ved at beskæftige os så lidt som muligt med det, 
vi ikke ønsker skal ske, gavne sagen mere, end vi umiddelbart for¬ 
står. 

Hvad kan vore tanker beskæftige sig med, som vi ikke kan få el¬ 
ler opnå, hvis viljen er til det? Intet. Derfor er det af afgørende 
betydning, at vi kun eksercerer med de tanker, som vi ønsker skal 
vinde løbet. 

Per skriver også, at vi ved at have fulgt det gamle bud „Du skal 
elske din næste som dig selv“ ville have fået verden til at se ander¬ 
ledes ud. Det ville vi ganske givet. Men vi kan lige så lidt sige disse 
ord til mennesker, når de ikke ved, hvad de betyder, som vi kan bede 
et barn om at hente „den røde farve“, når barnet endnu ikke har 
lært, hvad rødt er. 

Endvidere nævner Per det sprog, der bliver talt i kirkerne, og som 





folk ikke forstår. Det minder mig om en dansk sang, hvori der står 
„ordet blev tilbage, men ikke ordets brug“. 

Per, du skriver, at vi står helt alene tilbage med vort ufuldkomne 
selv og uden noget at tro på. Det, at vi har os selv, er jo i sig selv 
noget fuldkomment. Er vi ikke et billede af noget sådant? At så 
de fleste ting og tanker, vi beskæftiger os med, ikke er tilsvarende, 
beviser jo bare vor mangelfulde forståelse af de sande værdier. 

Vi er i stand til at gøre absolut a 1 t, både godt og dårligt. Vi er 
i stand til at skabe en verden i vore tanker, hvor livet udfolder sig i 
harmoni. At vi laver vor verden modsat er jo blot et bevis på, at det 
er vore handlinger, der er ufuldkomne. Dersom mennesket selv var 
ufuldkomment, kunne vi ikke skabe noget, der var fuldkomment; 
men det kan vi jo. Vi kan drømme om det, tænke på det og se det 
for os, men vi ved ikke, hvilken skuffe, det ligger i. 

Hvordan kan vi da finde dette værdifulde, når både vi og vore 
forfædre for det meste har beskæftiget os med noget helt andet? 

Det er meget svært, men den visdom, vi får fra vore „besøgende“, 
er en god start. Selv om vi kun forstår en smule af det perspektiv, 
der ligger gemt deri, kan vi alligevel begynde at lukke nogle af 
de skuffer op, der har været låset så længe. 

Vi trænger til noget at tro på, siger vi, men når vi har livet og 
os selv, så har vi alt. 

Når barnet lærer, hvorledes rødt ser ud, kan det lettere finde „den 
røde farve“. — Forhåbentlig vil dette være med til at fostre nye tan¬ 
ker. 

Venlig hilsen. 

Kai Neumann. 

